[{"text_idx": "#000000", "text": "Iga suur asi algab u\u0308hest ainsast mo\u0303ttest. U\u0308hest julgest mo\u0303ttest. Oma kodu rajamine on kindlasti suur ja julge mo\u0303te. Kuid ainult mo\u0303ttest ei piisa ja tuleb oma mo\u0303tted ka ellu viia. Kuidas alustada oma maja ehitamist ja millest siis oleks mo\u0303istlik alustada?"}, {"text_idx": "#000001", "text": "Alustada tuleks tegevusplaani koostamisega. Lihtsa ja selge tegevusplaaniga ning tegelikult piisab ka ainult va\u0308ga lu\u0308hikesest plaanist. Mida va\u0308hem esialgu tegevusplaanis tegevusi kirjas, seda isegi parem, sest siis ei ehmata to\u0308o\u0308de hulk kedagi a\u0308ra."}, {"text_idx": "#000003", "text": "\u2013 Vo\u0303imalike tagatisvarade va\u0308ljaselgitamine sh. maja ehitamisprioodil maja turuva\u0308a\u0308rtuse hindamiste vajalik arv"}, {"text_idx": "#000004", "text": "Tavaliselt on vajalik leida ka ta\u0308iendav finantseerimisallikas ehk taotleda pangalaenu. Pankade kodulehel on olemas esmased laenukalkulaatorid, mille abil saab ise teha esialgsed arvutused laenuvo\u0303ime osas. Samas ta\u0308psema ja konkreetse laenupakkumise osas on kindlasti vajalik kokku leppida kokkusaamised mo\u0303ne panga laenukonsultandiga ja koosto\u0308o\u0308s pangaga otsida konkreetseid lahendusi. Kindlasti ei tasu piirduda ainult u\u0308he pangaga, vaid uurida vo\u0303imalusi erinevatest pankadest."}, {"text_idx": "#000005", "text": "\u2013 Asukoht: kaugus keskusest, to\u0308o\u0308kohast, lasteaiast, koolist jne."}, {"text_idx": "#000006", "text": "\u2013 Kommunikatsioonide olemasolu kontrollimine vo\u0303i nende rajamise kulude selgitamine"}, {"text_idx": "#000007", "text": "\u2013 Juurdepa\u0308a\u0308s krundile, tee olukord"}, {"text_idx": "#000008", "text": "\u2013 Pa\u0308iksevalgus ja maja orientatsioon"}, {"text_idx": "#000009", "text": "\u2013 Vo\u0303imalike muude krundiga vo\u0303i sellega piirnevate aladega seotud piirangute va\u0308ljaselgitamine (detailplaneeringud, rajatavad teed, to\u0308o\u0308stushooned jne.)"}, {"text_idx": "#000010", "text": "Maja tarvis sobiliku ehituskrundi otsimine. See on u\u0308ks raskemaid tegevusi, millega peab iga majaehitaja hakkama saama."}, {"text_idx": "#000012", "text": "Krundi valimisel valitakse kodu, kohta kuhu alati tahad tulla ja kus tunned ennast ha\u0308sti. Krunti tasub vo\u0303imalusel vaatamas ka\u0308ia erinevatel aastaaegadel ja nii pa\u0308iksepaistes kui vihmasel pa\u0308eval. Ainult nii tekib o\u0303ige ettekujutus ning o\u0303ige tunne, kas krunt sobib vo\u0303i mitte."}, {"text_idx": "#000013", "text": "\u2013 Maja ruumide arv ja suurused ehk esmane ruumiplaan ning funktsionaalsus"}, {"text_idx": "#000014", "text": "\u2013 Maja sobivuse hindamine valitud krundile\n\u2013 Tu\u0308u\u0308pprojekti ostmine (ka na\u0308iteks koos ehitamisega) vo\u0303i eraldi individuaalprojekti tellimine arhitektilt"}, {"text_idx": "#000015", "text": "\u2013 Sidumisprojekti koostamise tellimine ja ehitusloa taotlemine"}, {"text_idx": "#000016", "text": "Abiks tuleb erinevate tu\u0308u\u0308pprojektide sirvimine ja selle abil esmase arusaama kujundamine, milline vo\u0303iks olla maja arhitektuur ja va\u0308lisilme."}, {"text_idx": "#000017", "text": "Maja ruumiplaani koostamisel on mo\u0303istlik algul panna kirja ko\u0303ik ruumid, mis pa\u0308he tulevad. Hiljem nagunii korrastub ruumiplaan ning muutub kompaktsemaks."}, {"text_idx": "#000018", "text": "Maja projekti puhul peab ja\u0308tma endale aega la\u0308bimo\u0303tlemiseks, to\u0308o\u0308tama u\u0308he versiooni projektist va\u0308lja ja laskma sellel \u201cseedida\u201d, et tunnetada projekti sobivust."}, {"text_idx": "#000019", "text": "4. Ehitamise hind ja ehitaja valik"}, {"text_idx": "#000020", "text": "\u2013 Hinnaku\u0308simise po\u0303hjalik ettevalmistamine ja hinnaku\u0308simise korraldamine kaasates va\u0308hemalt 5-6 ehitusfirmat."}, {"text_idx": "#000021", "text": "\u2013 Vali ehitaja ja so\u0303lmi ehitusleping"}, {"text_idx": "#000022", "text": "Ko\u0303ige olulisem ja keerulisem u\u0308lesanne on korraldada hinnaku\u0308simine selliselt, et seal sisalduks ko\u0303ik soovitud."}, {"text_idx": "#000024", "text": "Selline lihtne plaan ei kata ku\u0308ll kaugeltki ko\u0303iki tegevusi, kuid on piisav selleks, et ka\u0308ivitada oma maja ehitamise protsess. Kui see protsess on juba kord ka\u0308ima lu\u0308katud siis la\u0308heb ko\u0303ik edasi juba lihtsamalt. Seeja\u0308rel tuleb lihtsalt pidevalt ette kerkivad probleemid u\u0308kshaaval lahendada ning hoida sihti silme ees."}, {"text_idx": "#000025", "text": "Tee omale lihtne tegevusplaan ja pane oma majaehituse protsess po\u0308o\u0308rlema!"}, {"text_idx": "#000026", "text": "Millest alustada oma maja projekti ehk la\u0308hteu\u0308lesanne vo\u0303i na\u0308idisprojekt?"}, {"text_idx": "#000027", "text": "Kuidas alustada oma maja projektiga, mis peaks olema esimene samm? Mis peaks olema esimene tegevus? Kas tormata na\u0308idisprojekte vaatama vo\u0303i rahulikult la\u0308hteu\u0308lesandesse kirja panna panna oma soovid ja valikud?"}, {"text_idx": "#000029", "text": "La\u0308hteu\u0308lesanne on loogiliselt vo\u0303etuna oma maja kavandamisel ko\u0303ige esimene dokument, millesse koondatakse po\u0303hiinfo, missugust maja soovitakse ehitada. See on alusdokument, millest peaks kogu majaehitus alguse saama. Kuigi see ko\u0303lab loogiliselt siis praktikas rakendatakse seda peamiselt individuaalprojektide puhul ja arhitekti poole po\u0308o\u0308rdumisel."}, {"text_idx": "#000030", "text": "Kuna inimestel on ja\u0308rjest kiirem elutempo, siis on va\u0308lja kujunemas justkui lihtsam viis oma majaprojekti leidmisel. Levinumaks on kujunemas majaehituse projekti ka\u0308ivitamine mo\u0303ne nn. na\u0308idisprojekti alusel. Na\u0308idiste abil omale maja / majaprojekti valik tundub paljudele kiirem ja mugavam variant, kuna vo\u0303imaldab kohe hoida silme ees maja kui tervikut. Ka see tundub loogiline argument."}, {"text_idx": "#000031", "text": "Vo\u0303imaldab arvestada ko\u0303igi soovidega (va\u0308hemalt esmases la\u0308hteu\u0308lesande versioonis), mida inimene oskab oma peas va\u0308lja mo\u0303elda, oma uue maja osas. Ei teki nii lihtsalt mo\u0303tlemise piiranguid nagu mo\u0303nda valmisprojekti aluseks vo\u0303ttes, kus juba teatud ruumiplaanilised ja arhitektuursed valikud on tehtud.\nSunnib inimesi algetapis juba paremini kaasa mo\u0303tlema oma tegelikele majaga seotud vajadustele, nii jo\u0303utakse just nende mo\u0303tete ja ideedeni, mis muudavad oma kodu unikaalseks ja eriliseks.\nLa\u0308hteu\u0308lesande ku\u0308simustik puudutab ka neid ku\u0308simusi, mis na\u0308idisprojektidel ei kajastu nagu na\u0308iteks erinevad tehnosu\u0308steemid ja na\u0308iteks ku\u0308ttelahendus, haljastus, piirdeaiad, sisustus jne. Mida varem tehnilistele valikutele hakatakse mo\u0303tlema seda la\u0308bimo\u0303eldum saab projekt.\nAitab kohe alguses saada u\u0308levaate majaehitusega seotud to\u0308o\u0308dest, millega maja ehitamisel tuleb kokku puutuda ning varem sellele ta\u0308helepanu po\u0308o\u0308rates on aega paremaid ja la\u0308bimo\u0303eldud lahendusi leida.\nLa\u0308hteu\u0308lesanne annab parema ettekujutuse orienteeruva majaprojekti tervikmaksumuse ning laseb va\u0308ga varajases etapis hinnata oma majaehitusega seotud kulusid.\nLa\u0308hteu\u0308lesanne vo\u0303imaldab algandmetega lihtsalt \u201cma\u0308ngida\u201d, otsida sobivaimat lahendust enne projekteerimisega alustamist.\nLa\u0308hteu\u0308lesande lo\u0303pptulemus annab projekteerimiseks piisava sisendi ja vo\u0303ib va\u0308henda projekteerimisele kuluvat aega, sest on eelnevalt la\u0308bimo\u0303eldud ning projektis saab keskenduda nendele po\u0303hieesma\u0308rkidele, mida on tellija eriliselt soovinud ja ro\u0303hutanud."}, {"text_idx": "#000032", "text": "Vo\u0303imaldab arvestada ko\u0303igi soovidega (va\u0308hemalt esmases la\u0308hteu\u0308lesande versioonis), mida inimene oskab oma peas va\u0308lja mo\u0303elda, oma uue maja osas. Ei teki nii lihtsalt mo\u0303tlemise piiranguid nagu mo\u0303nda valmisprojekti aluseks vo\u0303ttes, kus juba teatud ruumiplaanilised ja arhitektuursed valikud on tehtud."}, {"text_idx": "#000033", "text": "Sunnib inimesi algetapis juba paremini kaasa mo\u0303tlema oma tegelikele majaga seotud vajadustele, nii jo\u0303utakse just nende mo\u0303tete ja ideedeni, mis muudavad oma kodu unikaalseks ja eriliseks."}, {"text_idx": "#000034", "text": "La\u0308hteu\u0308lesande ku\u0308simustik puudutab ka neid ku\u0308simusi, mis na\u0308idisprojektidel ei kajastu nagu na\u0308iteks erinevad tehnosu\u0308steemid ja na\u0308iteks ku\u0308ttelahendus, haljastus, piirdeaiad, sisustus jne. Mida varem tehnilistele valikutele hakatakse mo\u0303tlema seda la\u0308bimo\u0303eldum saab projekt."}, {"text_idx": "#000035", "text": "Aitab kohe alguses saada u\u0308levaate majaehitusega seotud to\u0308o\u0308dest, millega maja ehitamisel tuleb kokku puutuda ning varem sellele ta\u0308helepanu po\u0308o\u0308rates on aega paremaid ja la\u0308bimo\u0303eldud lahendusi leida."}, {"text_idx": "#000036", "text": "La\u0308hteu\u0308lesanne annab parema ettekujutuse orienteeruva majaprojekti tervikmaksumuse ning laseb va\u0308ga varajases etapis hinnata oma majaehitusega seotud kulusid."}, {"text_idx": "#000037", "text": "La\u0308hteu\u0308lesanne vo\u0303imaldab algandmetega lihtsalt \u201cma\u0308ngida\u201d, otsida sobivaimat lahendust enne projekteerimisega alustamist."}, {"text_idx": "#000038", "text": "La\u0308hteu\u0308lesande lo\u0303pptulemus annab projekteerimiseks piisava sisendi ja vo\u0303ib va\u0308henda projekteerimisele kuluvat aega, sest on eelnevalt la\u0308bimo\u0303eldud ning projektis saab keskenduda nendele po\u0303hieesma\u0308rkidele, mida on tellija eriliselt soovinud ja ro\u0303hutanud."}, {"text_idx": "#000039", "text": "Hea terviklik ettekujutus nii maja ruumiplaanist kui ka arhitektuurist, mis aitab visuaalse tajumise teel kiiremini leida sobilikku projektilahendust. Annab enneko\u0303ike kiire u\u0308levaate erinevatest arhitektuursetest lahendustest ja stiilidest ning aitab tellijal tunnetada milline arhitektuur temale sobib.\nMaja ruumiplaanid ja funktsionaalsus on tu\u0308u\u0308pprojektide arhitektide poolt po\u0303hjalikult la\u0308bi mo\u0303eldud ning maja ruumikasutus on enamasti hea.\nNa\u0308idisprojektidega sageli kaasnevad 3D ruumilised vaated nii seest kui va\u0308ljast, aitavad paremini tajuda maja ja ruumide proportsioone ning va\u0308ljana\u0308gemist.\nNa\u0308idisprojektide va\u0308ga suur arv annab suure valikuvo\u0303imaluse, kuigi toob kaasa ka va\u0308ga suure to\u0308o\u0308 va\u0308ga paljude projektide la\u0308bivaatamisel, kuid mis aitab enda jaoks va\u0308lja kujundada sellise majatu\u0308u\u0308bi, mis enda vajadusega ja eelistustega ko\u0303ige paremini sobib.\nNa\u0308idisprojektid vo\u0303imaldavad leida uusi ideid ja mo\u0303tteid nii ruumiplaani kui ka va\u0308lise arhitektuuri osas.\nVa\u0308ga suur na\u0308idis- ja tu\u0308u\u0308pprojektide arv, mida saab u\u0308ldjuhul kasutada ka po\u0308o\u0308rdpildis annab sisuliselt vo\u0303imaluse ta\u0308iesti unikaalse majaprojekti koostamiseks."}, {"text_idx": "#000040", "text": "Hea terviklik ettekujutus nii maja ruumiplaanist kui ka arhitektuurist, mis aitab visuaalse tajumise teel kiiremini leida sobilikku projektilahendust. Annab enneko\u0303ike kiire u\u0308levaate erinevatest arhitektuursetest lahendustest ja stiilidest ning aitab tellijal tunnetada milline arhitektuur temale sobib."}, {"text_idx": "#000041", "text": "Maja ruumiplaanid ja funktsionaalsus on tu\u0308u\u0308pprojektide arhitektide poolt po\u0303hjalikult la\u0308bi mo\u0303eldud ning maja ruumikasutus on enamasti hea."}, {"text_idx": "#000042", "text": "Na\u0308idisprojektidega sageli kaasnevad 3D ruumilised vaated nii seest kui va\u0308ljast, aitavad paremini tajuda maja ja ruumide proportsioone ning va\u0308ljana\u0308gemist."}, {"text_idx": "#000043", "text": "Na\u0308idisprojektide va\u0308ga suur arv annab suure valikuvo\u0303imaluse, kuigi toob kaasa ka va\u0308ga suure to\u0308o\u0308 va\u0308ga paljude projektide la\u0308bivaatamisel, kuid mis aitab enda jaoks va\u0308lja kujundada sellise majatu\u0308u\u0308bi, mis enda vajadusega ja eelistustega ko\u0303ige paremini sobib."}, {"text_idx": "#000044", "text": "Na\u0308idisprojektid vo\u0303imaldavad leida uusi ideid ja mo\u0303tteid nii ruumiplaani kui ka va\u0308lise arhitektuuri osas."}, {"text_idx": "#000045", "text": "Va\u0308ga suur na\u0308idis- ja tu\u0308u\u0308pprojektide arv, mida saab u\u0308ldjuhul kasutada ka po\u0308o\u0308rdpildis annab sisuliselt vo\u0303imaluse ta\u0308iesti unikaalse majaprojekti koostamiseks."}, {"text_idx": "#000046", "text": "Kokkuvo\u0303ttes saab o\u0308elda, et tegelikult oleks mo\u0303istlik alati koostada nii projekti la\u0308hteu\u0308lesanne kui ka kasutada tu\u0308u\u0308pprojekte ideede ning mo\u0303tete saamiseks nii ruumiplaani kui enneko\u0303ike maja arhitektuurse va\u0308ljana\u0308gemise kujundamiseks."}, {"text_idx": "#000047", "text": "Mo\u0303lemad variandid ta\u0308iendavad teineteist ja aitavad kokkuvo\u0303ttes kiiremini ja paremini teha oma maja osas la\u0308bimo\u0303eldud valikuid ja otsuseid. Stardi oma majaehitusega la\u0308bimo\u0303eldult koostades nii la\u0308hteu\u0308lesande kui ka kasutades na\u0308idisprojektide eeliseid!"}, {"text_idx": "#000048", "text": "Pole vist kellelegi uudiseks, et iga maja vajab projekti? Projekteerimisele saab la\u0308heneda kahel viisil ehk siis valida va\u0308lja mo\u0303ni olemasolev tu\u0308u\u0308pprojekt vo\u0303i siis ka\u0308ivitada projekteerimine puhtalt lehelt ehk luua individuaalprojekt."}, {"text_idx": "#000049", "text": "Vaatame la\u0308hemalt, mis on erinevused nende kahe vo\u0303imaliku projekteerimislahenduse korral?"}, {"text_idx": "#000050", "text": "Olenevalt tu\u0308u\u0308pprojekti omanikust vo\u0303ib projekt olla tellijale tasuta vo\u0303i va\u0308iksema kuluga, kui tellitakse projekti omanikult terviklahendus koos maja ehitusto\u0308o\u0308de teostamisega."}, {"text_idx": "#000051", "text": "Tu\u0308u\u0308pprojekti hinnaku\u0308simisel selle projekti ja\u0308rgi varem ehitanud ehitajalt on ehitushind ta\u0308psemalt teada ning u\u0308lekulu vo\u0303imalused ehitusfaasis seeto\u0303ttu va\u0308iksemad."}, {"text_idx": "#000052", "text": "Samas po\u0303hjalikum projekt aitab paremini kontrollida ja tagada ehitamise kvaliteeti."}, {"text_idx": "#000053", "text": "Arhitektid vo\u0303ivad teha ettepaneku ehitusaegse autorija\u0308relevalve teostamiseks, et tagada vo\u0303imalike asenduste ja muudatuste koosto\u0308o\u0308s arhitektiga."}, {"text_idx": "#000054", "text": "Vastu annab unikaalse ja ta\u0308pselt enda soovide kohaselt loodud maja. Unikaalne ja eripa\u0308rane maja suurendab u\u0308ldjuhul ka maja turuva\u0308a\u0308rtust."}, {"text_idx": "#000055", "text": "Olenemata projekteerimise lahendusest on oluline tellija poolne kaasamo\u0303tlemine ning panus projekteerimise faasis. A\u0308ra ja\u0308a\u0308 ko\u0303rvalseisjaks vo\u0303id mo\u0303tle aktiivselt kaasa ning tee omapoolseid ettepanekuid. Ainult nii on vo\u0303imalik saada kodu, mis meeldib nii sulle kui su perele!"}, {"text_idx": "#000056", "text": "Ehita unikaalne ja su\u0308damega kodu!"}, {"text_idx": "#000057", "text": "Iga asi siin elus algab u\u0308hestainsast mo\u0303ttest, ideest vo\u0303i visioonist. Nii on ka majaehitusega. Pange oma silmad korraks kinni ja kujutage endale ette sellist maja, milles soovite elada. Esimese hooga kerkib silme ette maja va\u0308line kuju ning fassaad, vahest mo\u0303ned detailid ja va\u0308rvid. Vo\u0303ib-olla na\u0308eme seda maja kuskil metsatukas vo\u0303i ku\u0308nkal loodusega u\u0308hte sulamas ja sinna ha\u0308sti sobitumas."}, {"text_idx": "#000058", "text": "Kui aga u\u0308ritada mo\u0303elda maja ruumide suuruste ja nende paiknemise peale on see juba keerulisem ja tervikuna ruumiplaani kohe ette kujutada pea vo\u0303imatu u\u0308lesanne. Vo\u0303imatu nii seeto\u0303ttu, et tunneme, et ruumiplaan ja maja funktsionaalsus vajab po\u0303hjalikku la\u0308bimo\u0303tlemist ning ka seeto\u0303ttu, et see pole korraga ei suuda me haarata tervikut."}, {"text_idx": "#000059", "text": "Siinkohal tulebki ma\u0308ngu projekteerimine. Projekt on idee ja visiooni kirjapanek nii, et see on ka teistele arusaadav ja mo\u0303istetav. Projekteerimine on protsess, mille ka\u0308igus kaardistatakse meie vajadused ja pannakse need joonistele kirja."}, {"text_idx": "#000060", "text": "Tavaliselt tellija tunneb mo\u0303nevo\u0303rra aukartust projekteerimise ees ja usaldab selle to\u0308o\u0308 ta\u0308ielikult arhitektidele ning projekteerijatele. Iga arhitekt pu\u0308u\u0308ab oma loomingus originaalse ja unikaalse ka\u0308ekirja poole ning seeto\u0303ttu peaks arhitekti valikul tutvuma eelnevalt tema varasema loominguga. Kui tellijale arhitekti varasemad projektid meeldivad siis on eeldused heaks koosto\u0308o\u0308ks. Tellija aga ei tohiks unustada, et ainult tema ise peab oma visiooni arhitektile selgitama ja selle eest seisma, et tema ideed ja soovid projektis realiseeruksid. Kui tellija seda teeb, siis tunneb ta hiljem ennast oma majas koduselt ja ha\u0308sti, sest antud panus projekteerimisel loob emotsionaalset sideme."}, {"text_idx": "#000061", "text": "Projekti peetakse tellijate poolt sageli lisakuluks, misto\u0303ttu u\u0308ritatakse projektile kuluvaid summasid hoida minimaalsed. Seeto\u0303ttu on populaarsed erinevate majaprojektide kataloogid ning ehitusfirmade pakkumised, kus projekti koos ehitusega tellimisel on projekt tasuta vo\u0303i su\u0308mboolse hinnaga."}, {"text_idx": "#000062", "text": "Ei saa o\u0308elda, et tu\u0308u\u0308pprojektides oleks probleeme, kuid kutsun u\u0308lesse ka tu\u0308u\u0308pprojektidesse tellijal omapoolset panust lisama, et unikaalsus ja oma perele sobivad lahendused saaksid ellu viidud. Tu\u0308u\u0308pprojektidesse tasub kindlasti sisse panna eripa\u0308ra ja nu\u0308ansse. Kodus peame ennast ha\u0308sti tundma ja seeto\u0303ttu on iga samm selles suunas oluline ja ning la\u0308bi o\u0303nnestunud projekteerimise saame sellest hiljem iga pa\u0308ev osa."}, {"text_idx": "#000063", "text": "Iga majaehitaja loeb hoolega raha ning tegelikult tuleks vaadata projekti kui vo\u0303imalust muuta oma investeering majja vo\u0303imalikult mo\u0303istlikuks ja optimaalseks. Hea projekt vo\u0303imaldab kokkuhoidu la\u0308bimo\u0303eldud ruumiplaani, funktsionaalse pinnakasutuse ja erinevate tehniliste lahenduste osas, mis aitab kokku hoida ehitusmaterjali ja hilisemaid maja energiakulusid."}, {"text_idx": "#000064", "text": "Projekteerimine on nagu paberil maja ehitamine, millesse tuleb suhtuda sama to\u0303siselt ja pu\u0308hendunult nagu ehitamisesse endasse. Projekt ei ole ainult tehniline dokument vaid see peaks olema ka la\u0308bimo\u0303eldud visioon, mis loob kodutunde!"}, {"text_idx": "#000065", "text": "Panusta projektile oma aega ja saa vastu unikaalne ja su\u0308damega loodud kodu!"}, {"text_idx": "#000066", "text": "3 la\u0308henemist ehitusvalikute ja \u2013otsuste tegemiseks"}, {"text_idx": "#000067", "text": "Alustades oma maja kavandamist kerkib palju ku\u0308simusi. Kui suur maja ehitada? Millised materjalid valida po\u0303hikonstruktsiooniks? Millist materjali kasutada katusel? Milline on maja ku\u0308ttesu\u0308steem? Ja nii edasi ja edasi."}, {"text_idx": "#000068", "text": "Kogu maja ehituse protsessis tekib ku\u0308simusi ja otsustamise kohti pidevalt juurde ning tellija peab nendega hakkama saada."}, {"text_idx": "#000070", "text": "Tellija A soovib \u201evo\u0303tmed ka\u0308tte\u201c lahendust ja kiiret tulemust. Ta kulutab oma aega esmajoones sellele, et valida va\u0308lja valmis tu\u0308u\u0308pprojekt, milleks sobib sageli mo\u0303ne elementmaja vo\u0303i mo\u0303ni muu tu\u0308u\u0308pprojektiga la\u0308biehitatud maja. Enamike valikute puhul kuulab ta ehitaja ettepanekut, kui see rahaliselt vastuvo\u0303etavaks kujuneb."}, {"text_idx": "#000071", "text": "Selline la\u0308henemine teeb Tellija A elu palju kergemaks, sest tu\u0308u\u0308pmaja puhul on enamik ehituslikke probleeme lahendatud ning ootamatuid olukordi, mis vajaks tellijalt otsuste tegemist on va\u0308hem."}, {"text_idx": "#000072", "text": "Tellija A usaldab ehitajat ja no\u0303ustub ehitaja ettepanekutega ning seeto\u0303ttu juhul kui suuremaid silmatorkavaid probleeme ehitusto\u0308o\u0308de kvaliteedis ei ole, sujub koosto\u0308o\u0308 tellija ja ehitaja vahel ha\u0308sti. Tavaliselt viimistlusto\u0308o\u0308de faasis hakkab Tellija A rohkem to\u0308o\u0308de tegemisel silma peal hoidma ja vo\u0303imalike probleeme otsima. Ja kuna iga otsija alati ka midagi leiab siis vo\u0303ib kogu ehitusperiood to\u0303rgeteta kulgenud koosto\u0308o\u0308 lo\u0303pufaasis pingelisemaks muutuda."}, {"text_idx": "#000073", "text": "Tellija B on po\u0303hjalik ettevalmistaja ja seab eesma\u0308rgiks erinevate variantide la\u0308bito\u0308o\u0308tamise ning parima lahenduse leidmise. Enne oma otsuste tegemist, kogub ta palju infot, ku\u0308sib palju erinevaid arvamusi ja seisukohti. Ta uurib erinevate lahenduste plusse ja miinuseid ning teeb enda jaoks vo\u0303imalikult detailselt vo\u0303imalikud variandid selgeks."}, {"text_idx": "#000074", "text": "Sellise eelto\u0308o\u0308 tegemine aga vo\u0303tab ka tellijalt palju aega ning seeto\u0303ttu kipuvad otsused teinekord venima ning lu\u0308kkavad ehitusplaane edasi. Samuti otsib Tellija B sageli ka parimat hinda. Seegi toob kaasa suurema eelto\u0308o\u0308 ja analu\u0308u\u0308si, sest enamasti, mida rohkem hinnapakkumisi ku\u0308sida, seda paremini saab selgeks o\u0303ige hinnatase."}, {"text_idx": "#000075", "text": "Kuna Tellija B teeb palju eelto\u0308o\u0308d siis on ta enamasti ehituse ettevalmistuse etapis teinud selgeks ka ehitusprotsessi ning seeto\u0303ttu on tal ka kergem ehituse kvaliteeti ja\u0308lgida. Ehitusprotsessis on ta kindlasti ehitusobjektil sage ku\u0308laline ning ta hoiab kogu ehitusprotsessil silma peal. Ka ehitusperioodil tunneb selline Tellija pidevalt to\u0308o\u0308de ka\u0308igu vastu huvi ning esitab ehitajale palju ku\u0308simusi."}, {"text_idx": "#000076", "text": "Tellija C on varasema ehituskogemusega. Na\u0308iteks ehitab ta endale teist maja vo\u0303i na\u0308iteks on ta to\u0308o\u0308alaselt ehitusega seotud. Selline tellija omab kindlat ettekujutust ehitusest oma varasema kogemuse po\u0303hjal. Selline tellija keskendub info hankimisel vaid nendele teemadele, mille osas ta ei tunne ennast kindlalt. Na\u0308iteks ku\u0308ttesu\u0308steemi valikul teeb suuremat eelto\u0308o\u0308d, sest pidevalt arenevad ku\u0308ttelahenduste seadmed vajavad endale selgeks tegemist, et sobilikku valikut teha."}, {"text_idx": "#000077", "text": "Tellija C teeb oma otsused u\u0308ldjuhul kiiresti. Ta keskendub varasemase kogemuse to\u0303ttu rohkem olulistele asjadele ning tal on parem ettekujutus soovitud lo\u0303pptulemusest. Ehitusprotsessis kontrollib ta ehitajat su\u0308steemselt ning la\u0308bimo\u0303eldult. Koosto\u0308o\u0308 sujub ehitajaga u\u0308ldiselt normaalselt, kuigi aeg-ajalt vo\u0303ib esineda kokkupo\u0303rkeid, sest mo\u0303lemad osapoolel on oma va\u0308ljakujunenud \u201eto\u0303de\u201c lahenduste osas."}, {"text_idx": "#000078", "text": "Kokkuvo\u0303ttes saavad ko\u0303ik Tellijate tu\u0308u\u0308bid oma maja ehitamisega hakkama. Kusjuures Tellija A jo\u0303uab tavaliselt oma maja valmissaamiseni ko\u0303ige kiiremini, sest usaldab ehitajat ko\u0303ige enam ja tu\u0308u\u0308pprojektide puhul enamasti va\u0308hem probleeme. Kvaliteet so\u0303ltub ehitaja to\u0308o\u0308kultuurist."}, {"text_idx": "#000079", "text": "Tellijal B kulub enamasti ko\u0303ige enam aega nii ehituse ettevalmistamise peale, kui ka ehituse ajal tehtavatele otsustele. Samas on sellise tellija maja po\u0303hjalikult la\u0308bimo\u0303eldud ning pa\u0308ris hea ehituskvaliteediga."}, {"text_idx": "#000080", "text": "Varasema majaehitamise kogemusega Tellijad C-d eelistavad rohkem unikaalseid individuaalprojektiga maju ning seeto\u0303ttu kujuneb sageli projekteerimis- ja ehitusaeg pikemaks ta\u0308nu mahukamale projektile ning ka keerulisematele ehituskonstruktsioonidele. Samas Tellija C suudab ehituskvaliteeti kontrolli all hoida ning maja plaanitud ta\u0308htaega oluliselt u\u0308letamata valmis saada."}, {"text_idx": "#000081", "text": "Tunned ehitusteemade kohta rohkem huvi?"}, {"text_idx": "#000082", "text": "Ja\u0308lgi Majaehitajat ka Facebookis >"}]